Xalqaro shartnomani tasdiqlash to‘g‘risida

1. O‘zbekiston Respublikasi Hukumati bilan Rossiya Federatsiyasi Hukumati o‘rtasida 2013-yil 15-aprel kuni Moskva shahrida imzolangan Readmissiya to‘g‘risidagi bitim tasdiqlansin.
 2. O‘zbekiston Respublikasi Tashqi ishlar vazirligi O‘zbekiston Respublikasi mazkur xalqaro shartnoma kuchga kirishi uchun zarur bo‘lgan davlat ichki tartib-taomillarini bajargani to‘g‘risida tegishli bildirishnoma yo‘llasin.
 3. O‘zbekiston Respublikasi Vazirlar Mahkamasi hamda tegishli vazirliklar va idoralarning rahbarlari mazkur xalqaro shartnoma belgilangan tartibda kuchga kirgandan so‘ng O‘zbekiston Respublikasining majburiyatlari bajarilishi ustidan nazoratni ta’minlasin.
 4. O‘zbekiston Respublikasi Prezidentining 2007-yil 31-oktabrdagi “Xalqaro shartnomani tasdiqlash to‘g‘risida”gi PQ-719-son qarorining 1-bandi to‘rtinchi xatboshi va 2-bandi o‘z kuchini yo‘qotgan deb hisoblansin.
 5. Mazkur qarorning ijrosini nazorat qilish O‘zbekiston Respublikasining Bosh vaziri Sh.M. Mirziyoyev zimmasiga yuklansin.